**ПРИЕМАНЕ НА НОВА НАРЕДБА ЗА СЪЗДАВАНЕ, УПРАВЛЕНИЕ И КОНТРОЛ ВЪРХУ ДЕЙНОСТТА НА ОБЩИНСКИТЕ ПРЕДПРИЯТИЯ ПО ГЛ. VI ОТ ЗАКОНА ЗА ОБЩИНСКАТА СОБСТВЕНОСТ.**

**ВНОСИТЕЛ: ИНЖ. ИВАН ТОТЕВ – КМЕТ НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НОВА НАРЕДБА ЗА СЪЗДАВАНЕ, УПРАВЛЕНИЕ И КОНТРОЛ ВЪРХУ ДЕЙНОСТТА НА ОБЩИНСКИТЕ ПРЕДПРИЯТИЯ ПО ГЛ. VI ОТ ЗАКОНА ЗА ОБЩИНСКАТА СОБСТВЕНОСТ.**

**I. Причини, които налагат приемането на нова Наредба за създаване, управление и контрол върху дейността на общинските предприятия по гл. VI от Закона за общинската собственост:**

1. Образувано е административно дело № 1762/2018 година на Административен съд-Пловдив по протест на Дилян Пинчев – прокурор при Окръжна прокуратура – Пловдив № 2972/2018 година от 01.06.2018 година във връзка с противоречащи текстове от Наредбата за създаване, управление и контрол върху дейността на общинските предприятия по гл. VI от Закона за общинската собственост.

Съгласно чл. 54а от Закона за общинската собственост /редакция ДВ бр. 54 от 2008 г. / в Общината се създават и поддържат публични регистри за търговските дружества с общинско участие в капитала, за общинските предприятия, за юридическите лица с нестопанска цел и за гражданските дружества, в които участва Общината. Ал. 2 на текста предвижда, че образците на регистрите, редът за воденето и съхраняването им се определят с Наредба на Министъра на регионалното развитие и благоустройството и Министъра на правосъдието. В изпълнение на цитирания текст е издадена посочената по-горе Наредба № 8 от 17.12.2009 г. /ДВ бр. 1 от 05.01.2010 г./ за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им.

В тази връзка разпоредбата на чл. 24 от Наредба за създаване, управление и контрол върху дейността на общинските предприятия по гл. VI от Закона за общинската собственост, противоречи на цитираните разпоредби на ЗОС и Наредба № 8 от 17.12.2009 г. /ДВ бр. 1 от 05.01.2010 г./ за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им и следва да бъде изменена.

2. След извършен анализ от страна на общинска администрация е установено, че в не малка част от разпоредбите на Наредба за създаване, управление и контрол върху дейността на общинските предприятия по гл. VI от Закона за общинската собственост, присъстват остарели текстове, които не са в синхрон с актуалните разпоредби на законите от по-висок ранг, както и терминологични неточности. С оглед на изложеното и по силата на настъпилите промени в Закона за общинската собственост и относимото законодателство е необходимо, същите промени да бъдат отразени и в действащата Наредба за създаване, управление и контрол върху дейността на общинските предприятия по гл. VI от Закона за общинската собственост.

Предвид многобройните промени в текстовете на действащата Наредба за създаване, управление и контрол върху дейността на общинските предприятия по гл. VI от Закона за общинската собственост, **считаме за целесъобразно и законосъобразно да се приеме нова Наредба, която да отмени сега действащата.**

При изработването на проекта на нова Наредба за създаване, управление и контрол върху дейността на общинските предприятия по гл. VI от Закона за общинската собственост са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – Предвид направеният анализ на досегашното състояние на Наредба за създаване, управление и контрол върху дейността на общинските предприятия по гл. VI от Закона за общинската собственост се налага необходимостта от приемането на **нова** Наредба за създаване, управление и контрол върху дейността на общинските предприятия по гл. VI от Закона за общинската собственост, отмяна на сега действащата и публикуване на интернет страницата на Община Пловдив.

**Принципът на обоснованост** – Изготвянето на нова Наредба за създаване, управление и контрол върху дейността на общинските предприятия по гл. VI от Закона за общинската собственост се обосновава с разпоредбите на чл.21, ал.1, т. 23 и ал.2 от ЗМСМА; чл. 8 от ЗНА; чл. 76, ал.3 и чл. 79 от АПК; чл.51 - чл.55 от Закона за общинската собственост и Наредба № 8 от 17.12.2009г. за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им.

**Принципите на предвидимост и откритост** са спазени – проектът с мотивите и предварителната оценка на въздействието са публикувани на официалния сайт на община Пловдив за становища и предложения от заинтересованите лица.

 **Принципът на съгласуваност** – чрез сайта на община Пловдив, проектът с мотивите и предварителната оценка на въздействието, публично са предоставени на заинтересованите лица, като в предложението до Общински съвет Пловдив ще бъдат взети предвид направените предложения и дадените становища.

**Принципът на субсидиарност, пропорционалност и стабилност** – предложеното приемане на нова Наредба за създаване, управление и контрол върху дейността на общинските предприятия по гл. VI от Закона за общинската собственост е в съответствие с нормативните актове от по-висока степен.

 При изработване на проекта на нова Наредба за създаване, управление и контрол върху дейността на общинските предприятия по гл. VI от Закона за общинската собственост е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на исканата отмяна на съществуващата Наредба и приемане на нова такава.

**II. Цел на приемане на нова Наредба за създаване, управление и контрол върху дейността на общинските предприятия по гл. VI от Закона за общинската собственост**

Целта на приемането на нова Наредба за създаване, управление и контрол върху дейността на общинските предприятия по гл. VI от Закона за общинската собственост е привеждане на разпоредбите на Наредбата в съответствие с относимите нормативни и поднормативни актове от националното законодателство и в частност с разпоредбите на чл.51-55 от Закона за общинската собственост и Наредба №8 за утвърждаване на образците на актовете за общинска собственост, на досие на имот – общинска собственост и на регистрите, предвидени в Закона за общинската собственост и за определяне реда за съставянето, воденето и съхраняването им.

**III. Финансови средства, необходими за прилагането на Правилника**

Не са необходими финансови средства за прилагането на Наредбата.

**IV. Очаквани резултати –** Предотвратяване на възможността Административен съд – Пловдив да постанови решение по АХД № 1762/2018г., с което да отмени нормативния акт в цялост, поради констатирано съществено нарушение на Административно-производствените правила, както и привеждане разпоредбите на местната нормативна уредба в синхрон с националното законодателство.

**V. Анализ за съответствие с правото на Европейския съюз**

*Предлаганото приемане на нова Наредба за създаване, управление и контрол върху дейността на общинските предприятия по гл. VI от Закона за общинската собственост е в съответствие с нормативните актове от по-висока степен, както и с това на европейското законодателство.*

 Приемането на нова Наредба за реда за създаване, управление и контрол върху дейността на общинските предприятия по гл. VI от Закона за общинската собственост е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за публичните финанси, Закон за нормативните актове и др. приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

 Проектът на подзаконовия нормативен акт е публикуван на официалната страница на Община Пловдив на **16.10.2018г.** за обществено обсъждане.

Към публикувания проект е прикачена и предварителната оценка на въздействие на проекта на нова Наредба за създаване, управление и контрол върху дейността на общинските предприятия по гл. VI от Закона за общинската собственост.

**Правни основания:** чл.21, ал.1, т. 23 и ал. 2 от ЗМСМА, във връзка с чл.8, чл. 11, ал. 3, чл. 15 ал. 1 от ЗНА при спазване изискванията на чл.19, чл.20, чл.26 и чл.28 от ЗНА и чл.75, чл.76, чл.77 и чл.79 от АПК.

**ПРОЕКТ ЗА РЕШЕНИЕ:**

 **1.** Приема Наредба за създаване, управление и контрол върху дейността на общинските предприятия по гл. VI от Закона за общинската собственост, съгласно Приложение №1, неразделна част от настоящото решение**.**

**Преходни и заключителни разпоредби**

§ 1. Настоящата Наредба се приема на основание чл.8 от Закона за нормативните актове, чл.21, ал.1, т.23 и ал.25 от Закона за местното самоуправление и местната администрация, чл.76, ал.3 и чл.79 от АПК.

§2. Настоящата Наредба е приета **с** Решение №……, взето с Протокол №….. от ……………………… 2018г. на Общински съвет – Пловдив и влиза в сила от **01.12.2018г**.

§ 3. Настоящата Наредба **отменя** Наредба за създаване, управление и контрол върху дейността на общинските предприятия по гл.VІ от Закона за общинската собственост, приета с Решение №242, взето с протокол №13 от 25.06.2009г. на Общинския съвет Пловдив, изм. и допълнена с Решение №330, взето с протокол №22/03.08.2010г., изм. и доп. с Решение №431, взето с протокол №30/04.11.2010г., изм. и доп. с Решение №243, взето с протокол №8/26.05.2016г.

§4. Изпълнението на Наредбата се възлага на Кмета на община Пловдив.